AJA ไหลต่อ 23% ทำ “ออลไทม์โลว์” วิตกปม “อมร มีมะโน” หลุดเก้าอี้ CEO ฐานปั่นหุ้น
AJA ไหลต่อ 23% ทำ "ออลไทม์โลว์" วิตกปม "อมร มีมะโน" หลุดเก้าอี้ CEO ฐานปั่นหุ้น ล่าสุด ณ เวลา 10.06 น. อยู่ที่ระดับ 0.20 บาท ลบ 0.06 บาท หรือ 23.08% สูงสุดที่ระดับ 0.23 บาท ต่ำสุดที่ระดับ 0.19 บาท ด้วยมูลค่าการซื้อขาย 18.32 ล้านบาท
2 ม.ค. 2562

ผู้สื่อข่าวรายงานว่า ราคาหุ้น บริษัท เอเจ แอดวานซ์ เทคโนโลยี จำกัด (มหาชน) หรือ AJA ณ เวลา 10.06 น. อยู่ที่ระดับ 0.20 บาท ลบ 0.06 บาท หรือ 23.08% สูงสุดที่ระดับ 0.23 บาท ต่ำสุดที่ระดับ 0.19 บาท ด้วยมูลค่าการซื้อขาย 18.32 ล้านบาท

ทั้งนี้ ราคาหุ้น AJA ยังคงปรับตัวลดลงอย่างต่อเนื่อง นับตั้งแต่มีการรายงานข่าวว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ใช้มาตรการลงโทษทางแพ่งกับกรรมการและผู้บริหารของ AJD กรณีสร้างราคาหุ้น AJD (ปัจจุบัน คือ บริษัท เอเจ แอดวานซ์ เทคโนโลยี จำกัด (มหาชน) หรือ AJA)
โดยมีรายชื่อดังนี้
1.นายอมร มีมะโน กรรมการและประธานเจ้าหน้าที่บริหาร
2.นายพิภัทร์ ปฏิเวทภิญโญ กรรมการและรองประธานเจ้าหน้าที่บริหารสายงานปฏิบัติการ
3.นางณษิกา มีมโนนันท์ กรรมการ